โอกาสทองของผู้ประกอบการ เม็ดพลาสติกชีวภาพ หลังยอดส่งออกปี 2564 พุ่งสูงสุด
นายสินิตย์ เลิศไกร รัฐมนตรีช่วยว่าการกระทรวงพาณิชย์ เปิดเผยว่า ได้ให้กรมเจรจาการค้าระหว่างประเทศ กระทรวงพาณิชย์ ติดตามสถานการณ์การค้าระหว่างประเทศของไทยและการใช้สิทธิประโยชน์จากความตกลงการค้าเสรี (FTA) โดยเฉพาะสินค้าเม็ดพลาสติกชีวภาพ หรือ Bioplastic ซึ่งเป็นอุตสาหกรรมที่น่าจับตามองและมีแนวโน้มเติบโตสูง สอดคล้องกับแนวทางการพัฒนาโมเดลเศรษฐกิจ BCG โดยเฉพาะเม็ดพลาสติกชนิดโพลีแลคติคแอซิด(Polylactic Acid) หรือ PLA เป็นเม็ดพลาสติกชีวภาพที่ทำมาจากข้าวโพด หรือมันสำปะหลัง หรืออ้อย ที่นิยมใช้ในการผลิตสำหรับผลิตภัณฑ์หลายประเภท  อาทิ กล่อง จาน ช้อนส้อม มีด แก้วน้ำที่ใช้ครั้งเดียวทิ้ง ผ้าอ้อม หน้ากากอนามัย และอุปกรณ์ภายในบ้าน เป็นต้นรัฐมนตรีช่วยว่าการกระทรวงพาณิชย์ เปิดเผยเพิ่มเติมว่า ประเทศไทยครองแชมป์ผู้ส่งออกเม็ดพลาสติก PLA สูงเป็นอันดับ 1 ในอาเซียน และเป็นอันดับที่ 3 ของโลก รองจากสหรัฐอเมริกาและเนเธอร์แลนด์ ซึ่งในปี 2564 ยอดการส่งออกเม็ดพลาสติก PLA ของไทย มีมูลค่าสูงถึง 112.4 ล้านเหรียญสหรัฐ หรือกว่า 3,000 ล้านบาท ขยายตัวร้อยละ 50 จากปี 2563 โดยตลาดส่งออกสำคัญและมีการขยายตัวสูง ได้แก่ เนเธอร์แลนด์ จีน  สหรัฐอเมริกาและเกาหลีใต้ เมื่อเปรียบเทียบกับประเทศผู้ส่งออกอื่นๆคู่ค้า FTA ทุกประเทศยกเว้นภาษีนำเข้าให้ไทยแล้ว เพื่อขยายการส่งออกและมั่นใจว่า ประเทศไทยพร้อมทั้งการผลิตและส่งออกเพื่อตอบโจทย์เทรนด์รักษ์โลก